title: Решение на Комисията от 5 ноември 1997 година относно одобряване на механизъм в подкрепа на създаването на транснационални смесени МСП в ОбщносттаТекст от значение за ЕИП.

text:
Важна правна забележка

|

31997D0761

Официален вестник n° L 310 , 13/11/1997 стр. 0028 - 0031 специално чешко издание глава 13 том 019 стр. 257  - 260 специално испанско издание глава 13 том 019 стр. 257  - 260 специално унгарско издание глава 13 том 019 стр. 257  - 260 специално литвийско издание глава 13 том 019 стр. 257  - 260 LV.ES глава 13 том 019 стр. 257  - 260 MT.ES глава 13 том 019 стр. 257  - 260 PL.ES глава 13 том 019 стр. 257  - 260 SK.ES глава 13 том 019 стр. 257  - 260 специално словенско издание глава 13 том 019 стр. 257  - 260

		19971105Решение на Комисиятаот 5 ноември 1997 годинаотносно одобряване на механизъм в подкрепа на създаването на транснационални смесени МСП в Общността(текст от значение за ЕИП)(97/761/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 97/15/EО на Съвета от 9 декември 1996 г. за трета многогодишна програма за малки и средни предприятия (МСП) в Европейския съюз (1997—2000 г.) [1], и по-специално член 3 от него,(1) като има предвид, че Комисията, в своето съобщение от 10 юли 1996 г. за интегрирана програма в полза на МСП [2], подчертава липсата на финансов инструмент за подпомагане на МСП, които желаят да направят транснационални инвестиции;(2) като има предвид, че в своето становище от 31 октомври 1996 г. [3], Икономическият и социален комитет отчита, че твърде малко МСП инвестират на транснационално равнище и получават достъп до нови пазари в други държави-членки и че това се дължи на липсата на подходящ финансов инструмент;(3) като има предвид, че на 9 декември 1996 г. в своята резолюция относно интегрираната програма [4], Съветът поиска от Комисията да насърчава МСП да започват или развиват дейност в друга държава-членка като премахне пречките за трансгранични инвестиции и за създаване на смесени предприятия в Европейския съюз;(4) като има предвид, че Съветът, приемайки Решение 97/15/EО, отчете, че МСП, чиято дейност преминава отвъд граници, трябва да бъдат подпомагани за преодоляване на всякакви структурни слабости;(5) като има предвид, че в своите заключения, председателството на Европейския съвет от Амстердам от 16 и 17 юни 1997 г. подчерта съществената роля, която МСП играят на вътрешния пазар за стимулиране на растежа и заетостта в Общността и прикани Комисията да представи инициативи във връзка с възможността за създаване на нови работни места;(6) като има предвид, че Европейският парламент, в своята резолюция от 24 май 1996 г. относно Европейската обсерватория за МСП [5] призовава Комисията да осъществи най-подходящите мерки за укрепване на транснационалното сътрудничество между МСП;(7) като има предвид, че страните от Европейското икономическо пространство са заявили своя интерес към инициативата;(8) като има предвид, че МСП не са извлекли достатъчна полза от възможностите, предлагани от вътрешния пазар и че изправени пред глобализацията на търговията, традиционните пазари на МСП се свиват;(9) като има предвид, че развитието на смесени предприятия между МСП от Общността дава възможност за по-добро използване на възможностите на вътрешния пазар, за увеличаване на инвестициите и търговията и за оказване на положително въздействие върху заетостта и икономическия растеж;(10) като има предвид, че МСП често се натъкват на трудности във връзка с получаване на банково финансиране за развитието на транснационални смесени предприятия поради по-големия риск за финансовите институции;(11) като има предвид, че транснационалните смесени предприятия стимулират трансфера на технологии и повишават конкурентността на партньорите;(12) като има предвид, че мерките, предвидени в настоящото решение са в съответствие със становището, представено от Комитета съгласно член 4 от Решение 97/15/EО,РЕШИ:Член 1Описание на инициативатаИнициативата, предмет на настоящото решение, свързана със "Смесеното европейско предприятие" (JEV), се състои в подкрепа за МСП, създаващи транснационални смесени предприятия в рамките на Общността.Член 2Максимален размер за един проект и признати разходиПредназначението на помощта от Общността е да се покрият някои от разходите, направени при учредяването на смесеното предприятие.Максималният размер на помощта за един проект е 100000 ECU, покриващи:a) до 50 % от признатите разходи с максимален размер 50000 ECU;б) до 10 % от общия размер на направената инвестиция.Признати разходи за целите на буква a) са онези, които са свързани със зараждането и учредяването на транснационално смесено предприятие, създадено от европейски МСП, така, както е определено съответно в приложения II и I. Те включват разходите, посочени в приложение III, както и всякакви други разходи, необходими за учредяването на смесеното предприятие.Член 3Процедури1. Едно МСП, което желае да подаде молба по тази схема, следва да я представи на един от финансовите посредници от мрежата на JEV, посочена в член 4. На посредника следва да бъде възложена оценката на молбата и, в случай на благоприятно становище, придвижването ѝ до Комисията.2. Помощта от Общността се изплаща на МСП чрез финансовия посредник в съответствие с условията, предвидени в параграфи 3 и 4.3. В случая с 50 % от признатите разходи (при максимален размер 50000 ECU), се изплаща възстановим аванс в размер на 50 % (максимум 25000 ECU) непосредствено след приемането на молбата от Комисията.Второ плащане в размер на 50 % (максимум 25000 ECU) се извършва при представянето на документите, доказващи всички направени разходи и въз основа на подробен доклад с окончателна оценка, който позволява да се прецени осъществимостта на смесеното предприятие, както и на предвидената инвестиция. След приемането на документите от Комисията, възстановимият аванс се преобразува в безвъзмездна помощ.4. По отношение на направената инвестиция се извършва плащане в размер, ограничен до 10 % от инвестираната сума, след завършване на инвестицията и след като се докаже, че е започнала новата дейност.5. Всяко МСП, възползващо се от третото плащане (10 % от инвестицията) трябва да поеме задължението да предоставя на Комисията, в продължение на пет години, информация за дейността на смесеното предприятие, и по-специално за броя на разкритите нови работни места.Комисията изготвя годишни доклади въз основа на проучвания и, когато е уместно, посещения на място.Член 4Процедура за подборМолбите се изпращат на Комисията чрез мрежа от финансови посредници, включваща институции, специализиращи се в инвестиционно финансиране, която следва да се създаде след покана за заявяване на интерес, публикувана в Официален вестник на Европейските общности.Комисията проверява дали молбите отговарят на критериите в светлината на целите на програмата, и по-специално последиците за заетостта.За да се даде възможност инициативата по член 1 да се реализира възможно най-бързо, следва да има първоначално обръщане за помощ към мрежата от финансови посредници на Програмата за смесени предприятия (JOP) [6] и към нейната група за техническа помощ, която се специализира в мониторинга на проекти. За покриване на външни управленски разходи във връзка с инициативата се заделят максимум 5 % от бюджета.Съставено в Брюксел на 5 ноември 1997 година.За КомисиятаChristos PapoutsisЧлен на Комисията[1] ОВ L 6, 10.1.1997 г., стр. 25.[2] COM(96) 329 окончателен.[3] ОВ C 56, 24.2.1997 г., стр. 7.[4] ОВ C 18, 17.1.1997 г., стр. 1.[5] ОВ C 166, 10.6.1996 г., стр. 238.[6] ОВ C 46, 22.2.1991 г., стр. 11.--------------------------------------------------19971105ПРИЛОЖЕНИЕ IДЕФИНИЦИЯ НА МСПЗа целите на настоящата инициатива, дефиницията на МСП е тази, изложена в приложението към Препоръка на Комисията 96/280/EC [1], т.е. предприятия, които:- имат под 250 работници и служители, и- имат или годишен оборот, който не превишава 40 милиона ECU, или общ годишен баланс, който не превишава 27 милиона ECU, и- отговарят на критерия за независимост.Критерият за право на участие се прилага по отношение на всеки от партньорите, образуващи смесеното предприятие. Достатъчно е едно от участващите МСП да не отговаря на този критерий, за да се реши, че проектът нe отговаря на критериите за участие.[1] ОВ L 107, 30.4.1996 г., стр. 4.--------------------------------------------------19971105ПРИЛОЖЕНИЕ IIДЕФИНИЦИЯ НА СМЕСЕНО ПРЕДПРИЯТИЕПонятието "смесено предприятие" следва да се тълкува в широк смисъл, т.е. като всеки вид консорциум, съдружие или смесено предприятие в буквален смисъл, с промишлен, обслужващ, търговски или занаятчийски характер.Следва обаче да бъдат спазени три условия:- целта на проекта е да се създаде нова стопанска дейност, включваща инвестиции и създаване на заетост в рамките на Общността. Не се признава право на участие при трансфер на съществуваща стопанска дейност. Също така не се признава право на участие при закупуване на съществуващи предприятия,- съдружниците трябва да играят активна роля в смесеното предприятие и да поемат адекватна степен на отговорност. На всяко смесено предприятие, в което един от съдружниците притежава повече от 75 %, не се признава право на участие. Всяка промяна в притежаваните дялове в смесеното предприятие в срок от три години след подписването на договора с Комисията следва да се предоставя на Комисията за преглед на финансовото ѝ участие,- смесеното предприятие трябва да бъде създадено като ново от най-малко две МСП от две различни държави-членки.--------------------------------------------------19971105ПРИЛОЖЕНИЕ IIIПРИЗНАТИ РАЗХОДИ1. Признати са онези разходи, които са свързани със зараждането и учредяването на смесено предприятие:- разходи, направени като част от проучването (проучвания на пазара, изготвяне на правната рамка, оценка на въздействието върху околната среда, технически стандарти, бизнес план и др.),- разходи за външни експерти (юристи, консултанти, счетоводители): хонорарите се основават на действителните разходи (с ограничение до 650 ECU на ден), транспортни разходи, разходи за хотел и прехрана (в съответствие с изискванията, формулирани в рамките на договорите на Комисията за предоставяне на услуги),- разходи за вътрешни експерти (свързани с пътувания в чужбина): дневни (200 ECU на ден), транспортни разходи и разходи за хотел и прехрана (в съответствие с изискванията, формулирани в рамките на договорите на Комисията за предоставяне на услуги).Разходите за финансиране и разходите, свързани с проучване на партньори се изключват.2. За безвъзмездната помощ, покриваща до 10 % от направената инвестиция, за инвестиция се счита всяка покупка или производство на материални или нематериални активи, които се отчитат като дълготрайни активи в балансовия отчет на смесеното предприятие и се оценяват в съответствие с общоприетите счетоводни стандарти.--------------------------------------------------